Kelly Macdonald

Kelly Macdonald (født 23. februar 1976 i Glasgow) er en skotsk skuespillerinne. Hun er kjent for sine roller i Boardwalk Empire og No Country for Old Men.


== Karriere ==
Macdonalds første rolle i en stor film var som Diane i Danny Boyles Trainspotting med Ewan McGregor i hovedrollen. Hun fikk rollen gjennom å gå på en åpen audition. Hun fulgte opp med å spille Isabel Knollys i Elizabeth (1998), med Cate Blanchett i rollen som Elizabeth I. Hun var også med i dramakomedien Gosford Park med Maggie Smith og Michael Gambon. To år senere spilte hun i miniserien State of Play (2003), sammen med blant andre Bill Nighy og James McAvoy. Hun spilte også "Peter Pan" i et teaterstykke i filmen Finding Neverland (2004), som hadde Johnny Depp og Kate Winslet i hovedrollene.
I 2005 spilte hun i Nanny McPhee med Emma Thompson og Colin Firth. To år senere portretterte hun den kvinnelige hovedrollen i thrilleren No Country for Old Men, som tok med seg fire Oscar-statuetter. Filmen kunne skilte med Josh Brolin, Javier Bardem og Tommy Lee Jones i hovedrollene og Coen-brødrene som manusforfattere og regissører.
Senere spilte hun i In the Electric Mist (2009) og TV-serien Boardwalk Empire (2010), før hun spilte Helena Ravnklo i Harry Potter og dødstalismanene – del 2 (2011). I 2012 har hun hovedstemmen i animasjonsfilmen Brave, samt en rolle i en ny filmadaptasjon av Leo Tolstojs Anna Karenina, på plakaten.
Macdonald har for øvrig blitt nominert til tre Golden Globe-statuetter. I 2005 ble hun nominert i kategorien beste prestasjon av en skuespiller i en miniserie eller film laget for fjernsyn for innsatsen i The Girl in the Café. Hun ble også hedret med nominasjoner i kategorien beste prestasjon av en skuespiller i en birolle i en serie, miniserie eller film laget for fjernsyn for sitt arbeid i TV-serien Boardwalk Empire både i 2011 og 2012.


== Filmografi ==


=== Filmer ===
Trainspotting (1996) .... Diane
Stella Does Tricks (1996) .... Stella
Cousin Bette (1998) .... Hortense Hulot
Elizabeth (1998) .... Isabel Knollys
Splendor (1999) .... Mike
Entropy (1999) .... Oia
The Loss of Sexual Innocence (1999) .... Susan
My Life So Far (1999) .... Elspeth Pettigrew
Tube Tales (1999) .... Emma (Segment Mr Cool)
Two Family House (2000) .... Mary O'Neary
House! (2000) .... Linda
Some Voices (2000) .... Laura
Strictly Sinatra (2001) .... Irene
Gosford Park (2001) .... Mary Maceachran
Intermission (2003) .... Deirdre
Finding Neverland (2004) .... 'Peter Pan'
Haikerens guide til galaksen (2005) .... Reporter
Tristram Shandy: A Cock and Bull Story (2005) .... Jenny
All the Invisible Children (2005) .... Jonathan's Wife (segment "Jonathan)
Nanny McPhee (2005) .... Evangeline
Lassie (2005) .... Jeanie
No Country for Old Men (2007) .... Carla Jean Moss
The Merry Gentleman (2008) .... Kate Frazier
Choke (2008) .... Paige Marshall
In the Electric Mist (2009) .... Kelly Drummond
The Decoy Bride (2011) .... Katie NicAoidh
Harry Potter og dødstalismanene – del 2 (2011) .... Helena Ravenclaw
Brave (2012) .... Princess Merida (stemme)
Anna Karenina (2012) .... Dolly


=== Fjernsyn ===
Flowers of the Forest (1996) .... Amy Ogilvie (TV-film)
The Fear (2001) .... Storyteller (ukjent antall episoder)
Brush with Fate (2003) .... Aletta Pieters (TV-film)
State of Play (2003) .... Della Smith (6 episoder)
Alias (2005) .... Kiera MacLaine / Meghan Keene (1 episode)
The Girl in the Café (2005) .... Gina (TV-film)
Skellig (2009) .... Louise (TV-film)
Boardwalk Empire (2010–11) .... Margaret Schroeder (24 episoder)


=== Kortfilmer ===
Dead Eye Dick (1997) .... Wendy


== Eksterne lenker ==
(en) Kelly Macdonald på Internet Movie Database 
(sv) Kelly Macdonald i Svensk Filmdatabas 
(da) Kelly Macdonald på Filmdatabasen 
(da) Kelly Macdonald på Scope 
(fr) Kelly Macdonald på Allociné 
(en) Kelly Macdonald på AllMovie 
(en) Kelly Macdonald hos Turner Classic Movies 
(en) Kelly Macdonald hos Rotten Tomatoes 
(en) Kelly Macdonald hos The Movie Database 
(en) Kelly Macdonald hos Behind The Voice Actors